Monika Bærøe Nerland

Monika Bærøe Nerland (født 24. juli 1969 i Hønefoss) er en norsk professor i pedagogikk. Hun er tilsatt ved Institutt for pedagogikk ved Universitetet i Oslo. Nerland har sin utdanning fra Norges musikkhøgskole hvor hun tok hovedfag i musikkpedagogikk i 1994, og fra Universitetet i Oslo hvor hun tok sin doktorgrad ved Det utdanningsvitenskapelige fakultet i 2003 med avhandlingen Instrumentalundervisning som kulturell praksis: en diskursorientert studie av hovedinstrumentundervisning i høyere musikkutdanning. 
Hun har lang erfaring fra forskning og undervisning ved UiO, Høgskolen i Oslo, Høgskolen i Vestfold, Høgskolen i Tromsø og Norges musikkhøgskole. Hun har hatt forskningsopphold ved Charles Sturt University i Australia, the Education for Practice Institute (2013), University of California, Berkeley, Center for Studies in Higher Education (2012), University of London, Institute for Education (2006) og University of Wisconsin-Madison, Department of Curriculum and Instruction (2000). 
Hun har vært leder og nestleder for flere forskningsprosjekter, blant annet Learning Trajectories in Knowledge Economies (LiKE), finansiert av Norges forskningsråd (2008–2011), og NFR-prosjektet Horizontal Governance and Learning Dynamics in Higher Education (2012–2016). I tillegg er hun en del av prosjektgruppen til prosjektet Quality of Norwegian Higher Education: Pathways, Practices and Performances, finansiert gjennom FINNUT-programmet i Norges forskningsråd (2014–2018). Prosjektet gjennomføres som et samarbeid mellom NIFU og Institutt for pedagogikk, med partnere fra Universitetet i Helsinki, Universitetet i Tromsø og Høgskolen i Lillehammer. Hun leder også forskningsgruppen Expert cultures and institutional dynamics: Studies in higher education and work (ExCID) ved UiO, Det Utdanningsvitenskapelige Fakultet. Nerlands forskningsinteresser er kunnskapsutvikling og læring i høyere utdanning og arbeidsliv, profesjonsutdanning og profesjonslæring. 


== Utvalgte verv ==
Medlem av redaksjonen for tidsskriftet Professions and Professionalism
Koordinator for forskerutdanningen ved Institutt for pedagogikk (2013–2016)
Leder for spor 4 ‘Higher education and professioal learning’ i den nasjonale forskerskolen i utdanningsvitenskap, NATED (2014–2016)
Medlem av Fagkomiteen for samfunnsvitenskap, Norges forskningsråd (2010–2012)
Styremedlem ved Pedagogisk forskningsinstitutt, UiO (2009–2012; 2017–2020)
Medlem av Scientific Advisory Committee for Centre for Research on Learning and Innovation, University of Sydney (2016–)


== Utmerkelser ==
Mottok Hans Majestet Kongens gullmedalje for sin doktoravhandling i 2004
Mottok Det utdanningsvitenskapelige fakultetets undervisningspris (UiO) i 2014


== Utvalgte publikasjoner ==
Maassen, P., Nerland, M. & Yates, L. (eds.) (2018). Reconfiguring Knowledge in Higher Education. Springer Nature.
Damsa, C. I.; Nerland, M. & Jensen, K. (2017). Enrolment of first-year students in knowledge domains: Unpacking transformative practices in three introductory courses, In E. Kyndt; V. Donche; K. Trigwell & S. Lindblom-Ylänne (ed.), Higher Education Transitions: Theory and Research, pp. 270–287.  Routledge.
Nerland. M. & Hermansen, H. (2017). Sosiomaterielle perspektiver på profesjonskvalifisering: Kunnskapsressursenes betydning. I Mausethagen, S. & Smeby, J.C., red, Kvalifisering til profesjonell yrkesutøvelse, pp.167–179. Oslo: Universitetsforlaget.
Nerland, M. & Jensen, K. (2014). Changing Cultures of Knowledge and Professional Learning. International Handbook of Research in Professional and Practice-based Learning, edited by S. Billett, C. Harteis & H. Gruber, pp. 611–640. Dordrecht: Springer.
Fenwick, T. & Nerland, M. (eds.) (2014). Reconceptualising Professional Learning. Sociomaterial knowledges, practices and responsibilities. Routledge.
Nerland, M. & Karseth, B. (2015). The Knowledge Work of Professional Associations: Approaches to Standardisation and Forms of Legitimisation. Journal of Education and Work, 28(1), 1–23.
Nerland, M. & Jensen, K. (2012). Epistemic practices and object relations in professional work. Journal of Education and Work, 25(1), 101- 120.
Nerland, M. (2010): Transnational discourses of knowledge and learning in professional work: examples from computer engineering. Studies in Philosophy and Education, 29 (2), 183–195.
Nerland, M. (2008): Knowledge cultures and the shaping of work-based learning: the case of computer engineering. Vocations and Learning: Studies in vocational and professional education, Vol. 1, 49–69.
Nerland, M. (2007): One-to-one teaching as cultural practice: two case studies from an Academy of Music. Music Education Research, 9 (3), 399–416.
Nerland, M. (2006): Vilkår for reflektert praksis i utdanningsinstitusjoner. Nordisk Pedagogik, 26, 48–60.
Nerland, M. (2003): Instrumentalundervisning som kulturell praksis. En diskursorientert studie av hovedinstrumentundervisning i høyere musikkutdanning. Doktoravhandling. Oslo: UnipubPublikasjoner av Monika Nerland i forskningsdokumentasjonssystemet CRIStin.  


== Referanser ==


== Eksterne lenker ==
Personkort ved UiO